John Boehner

John Andrew Boehner (født 17. november 1949 i Reading i Ohio) er en amerikansk politiker (Det republikanske parti) som var speaker i Representantenes hus fra 2011 til 2015. Boehner representerte Ohios åttende distrikt i Representantenes hus mellom 1991 og 2015. 

 Liv og virke 
 Bakgrunn 
John Boehner var den nest eldste av de tolv barna til Earl BoehnerCincinnati.com: Boehner over the Years.(53 bilder) s. her bilde 44 – Earl Boehner og hans hustru Mary Anne (født Hall).The Life and Times of John Boehner. I: Time-Magazine (Bilde 1). Familien har irske og tyske aner og er katolsk, Boehner er selv bekjennende katolikk.

Faren, som hadde kjempet under annen verdenskrig, drev vertshuset Andy’s Cafe i Carthage, en bydel av Cincinnati. Johns bestefar, Andy Boehner, hadde grunnlagt restauranten på begynnelsen av 30-tallet og sønnen hadde overtatt den.

Fra ung alder måtte John hjelpe til i vertshuset – likesom alle Boehner-familiens barn, så snart de var gamle nok. Her lærte han «å takle enhver idiot som spaserte inn» («to deal with every jackass that walks in the door»).Todd Purdum: The Audacity of Nope. In Vanity Fair, 26. oktober 2010. 

Boehner gikk så på den katolske Sts. Peter and Paul Parochial School, deretter på Moeller High School (Archbishop Moeller High School) i Cincinnati, en katolsk privatskole. 

Under Vietnamkrigen tjenestegjorde han i US Navy og ble dimittert av medisinske grunner etter seks uker. Deretter tok han som den første i familien universitetsutdannelse, ved Xavier University i Cincinnati. Han ble ansatt i varehandelen og ble etterhvert forretningsfører.Biografi i US Congress   , lest 4. november 2010

Han er gift og har døtrene Lindsay og Tricia med hustruen Debbie.

 Politisk karriere 
Han var en del av Gang of Seven, sju nyvalgte republikanske kandidater, som i sin første periode (1991–92) var med på å avsløre to skandaler i Kongressen. Han var det republikanske partiets konferanseleder i Representantenes hus fra 1995 til 1999, men mistet plassen under en omkalfatring av lederskapet etter et dårlig mellomvalg i 1998. I februar 2006 stilte han som majoritetslederkandidat etter at Tom DeLay måtte trekke seg, og vant mot Roy Blunt.Carl Hulse (3. februar 2006): House G.O.P. Votes a Surprise Choice to Succeed DeLay. The New York Times. Senere samme år mistet republikanerne flertallet i huset, og Boehner var minoritetsleder i fire år.

Etter valgseieren i mellomvalget 2010 ble Boehner speaker. Den 25. september 2015 kunngjorde han at han ville fratre som speaker i slutten av oktober 2015.

 Etter politikken 
Etter sin politiske karriere ble han ansatt i advokatfirmaet Squire Patton Boggs som strategisk rådgiver. Boehner, en mangeårig røyker, ble i 2016 også styremedlem i tobakksselskapet Reynolds American. 

 Referanser 

 Eksterne lenker 

 Speaker John Boehner – nettside for Speakerens kontor.
 Congressman John Boehner – offisiell nettside.


Kategori:Kongressrepresentanter fra Ohio
Kategori:Personer fra USA av tysk opphav